Woord: skobbejakGrafika: ElisaRiva, Pixabay Woord: skobbejak Betekenis: Skurk, of oneerbare, ongemanierde, niksbeduidende persoon: Hy is die wêreld se grootste Don Juan — en sy onbeskofste skobbejak (A.P. Brink: Pot-pourri, 1962, 12). Jy kry jou goeie ouens, jou wonderlike ouens, die donker, buierig introspektiewe ouens, die omstrede ouens, die skobbejakke (Beeld, 13 Desember 2001, 26). Waar kom dit vandaan? Uit Nederlands schobbejak (1619), ‘n samestelling van schobben “krap, vryf ” en jak “kort baadjie”. Schobbejak ontstaan waarskynlik na aanleiding van hawelose mense wat luise of skilfers uit hulle klere geskud het en moes steel om kos in die hande te kry. Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal. Ondersteun gerus hulle Borg ‘n Woord-projek.